gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9942, del 23-09-2024 (2024/9038)

ANUNCI de l'informe ambiental i territorial estratègic de la modificació puntual del Plan general municipal de ordenación urbana denominada «Supressió unitat d'execució UE-AR9».
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9038

CVE
:   FIEQ-I-2176-7868

Data del document
:   06-09-2024

Organisme emissor
:   Ajuntament de Vila-real

Tipus de document
:   Anunci

De conformitat amb el que preveu l'article 53 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, es fa públic que la Junta de Govern Local, en la sessió del dia 12 d'agost de 2024, va adoptar l'acord la part dispositiva del qual és literalment:

«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general municipal d'ordenació urbana de Vila-real, denominada "Supressió unitat d'execució UE-AR9", per considerar que no té efectes significatius en el medi ambient, ni sobre els elements estratègics del territori, que altere les condicions existents o les previstes pel planejament.

Segon. Ordenar la publicació de la resolució de l'informe ambiental i territorial estratègic pel procediment simplificat en el *Diari Oficial de la Generalitat Valenciana*, als efectes establits en l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.

Tercer. Comunicar a l'òrgan promotor i a l'òrgan substantiu la resolució de l'informe ambiental i territorial estratègic, a l'efecte de continuar el procediment d'aprovació del pla, de conformitat amb el que preveu l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.

Quart. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.»

  

Vila-real, 6 de setembre de 2024

José Benlloch Fernández

Alcalde
Diari Oficial de la Generalitat Valenciana


Sumari del DOGV 9925, del 29-08-2024 (2024/8674)

CORRECCIÓ D'ERRADES de la Resolució de 26 de juliol de 2024, de la rectora de la Universitat Jaume I, per la qual es convoquen proves selectives d’accés al grup C, subgrup C1, escala administrativa, d’aquesta Universitat, pel torn d’accés lliure, torn de promoció interna i torn de reserva per a persones amb diversitat funcional, derivades de les ofertes d’ocupació pública de personal tècnic, de gestió i d’administració i serveis de la Universitat Jaume I, corresponents als anys 2023 i 2024
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9925

Data del DOGV
:   29-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8674

CVE
:   MOES-N-7230-0257

Data del document
:   27-08-2024

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

Advertit un error en la base segona, apartat 2.7 de l’Annex I de l’esmentada resolució, publicada en el *Diari Oficial de la Generalitat Valenciana*, d’1 d’agost de 2024, número 9906, es procedeix a la seua correcció de la manera següent:

A la pàgina 3/21, en l’Annex 1, base segona. Condicions generals, on diu:

2.7. Podrà optar al torn de promoció interna el personal funcionari de carrera de la Universitat Jaume I, pertanyent a altres escales, del grup C, subgrup C2, sector d’administració general, amb una antiguitat mínima de dos anys com a funcionari o funcionària de carrera en dita escala.

Ha de dir:

2.7. Podrà optar al torn de promoció interna el personal funcionari de carrera de la Universitat Jaume I, pertanyent a altres escales, del grup C, subgrup C2, sector d’administració general, amb una antiguitat mínima de dos anys com a funcionari o funcionària de dita escala.

  

Castelló De La Plana, 27 d'agost de 2024

Eva Alcón Soler

Rectora
Diari Oficial de la Generalitat Valenciana


Sumari del DOGV 10185, del 20-02-2025 (2025/2797)

ANUNCI de l'actualització de les tarifes de clavegueram a Godella.
------------------------------------------------------------------

### Dades del document

Número de DOGV
:   10846

Data del DOGV
:   20-02-2025

Secció del DOGV
:   V. ANUNCIS - C) ALTRES ASSUMPTES

Número del document
:   2025/2797

CVE
:   CNOL-X-9015-1738

Data del document
:   10-02-2025

Organisme emissor
:   Aguas de Valencia, SA

Tipus de document
:   Anunci

S'informa per al coneixement general i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació presentada per Aguas de Valencia, SA a l'Ajuntament de Godella en data 8 de gener de 2025, i d'acord amb el que s'indica en la clàusula XI del plec   de clàusules administratives és procedent actualitzar la tarifa de  clavegueram en l'esmentada població.

Tarifa que s'aprova:

|  |  |
| --- | --- |
| Clavegueram |  |
| *Quota Consum* | *Euro/m³* |
| Bloc I Fins a 10 m³ / mes | 0,152 |
| Bloc II Més de 10 m³ / mes | 0,301 |

Sobre les presents tarifes s'aplicarà IVA d'acord amb el que establix la Llei 37/1992, de 28 de desembre.

Cosa que es fa pública per al coneixement general.

  

València, 10 de febrer de 2025

Vicente Javier Macián Cervera

Apoderat
Diari Oficial de la Generalitat Valenciana


Sumari del DOGV 9772, del 23-01-2024 (2024/146)

Anunci sobre el nomenament de funcionari de carrera.
----------------------------------------------------

### Dades del document

Número de DOGV
:   9772

Data del DOGV
:   23-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/146


Data del document
:   28-12-2023

Organisme emissor
:   Ajuntament de Picanya

Tipus de document
:   Anunci

Anunci sobre el nomenament de funcionari de carrera. [2024/146]  
Conclòs el procés selectiu, una vegada superat el curs de capacitació en l'IVASPE, i de conformitat amb el que es disposa a l'article 62.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'art. 68.1 de la Llei 4/2021, de 16 d'abril, de la funció pública valenciana, es fa públic que, per Resolució de l'Alcaldia número 1570, s'ha efectuat, el nomenament com a funcionari de carrera de:  
  
José Luis Casado Pérez NIF \*\*\*8984\*\*  
  
Característiques del lloc: grup/subgrup C1 escala/subescala administració especial denominació agent de la policia local.  
Presa de possessió del lloc en data 18 de desembre de 2023.  
  
Contra este acte, que és definitiu en via administrativa, podeu interposar davant d'este òrgan, amb caràcter potestatiu i sense perjudici d'interposar qualsevol altre recurs que considereu oportú, un recurs de reposició en el termini d'un mes comptador a partir de l'endemà de la recepció d'esta notificació. O bé podeu interposar directament un recurs contenciós administratiu davant el corresponent jutjat contenciós administratiu amb seu a la capital de la província, en el termini de dos mesos comptadors a partir de l'endemà de la recepció d'esta notificació (article 52 de la Llei 7/1985, de 2 d'abril, reguladora de les bases del règim local 209 i següents del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals 123 i 124 de la Llei 39/2015, d'1 d'octubre, del procediment administratiu comú de les administracions públiques i 46 de la Llei 29/1998, de 13 de juliol, reguladora de la jurisdicció contenciosa administrativa). No obstant això, en cas de ser una administració, no és procedent interposar cap recurs en via administrativa, tal com disposa l'article 44 de la Llei de la jurisdicció contenciosa administrativa.  
  
  
Picanya, 28 de desembre de 2023.- L'alcalde: Josep Almenar i Navarro.
Diari Oficial de la Generalitat Valenciana


Sumari del DOGV 9938, del 17-09-2024 (2024/8927)

ANUNCI de convocatòria per a cobrir amb caràcter definitiu dos places de conserge, mitjançant el sistema de concurs, torn discapacitat, incloses en el procés extraordinari d'estabilització d'ocupació temporal derivada de la Llei 20/2021 (OOP extraordinària 2022).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8927

CVE
:   LPHT-S-1004-9318

Data del document
:   04-09-2024

Organisme emissor
:   Ajuntament d'Almenara

Tipus de document
:   Anunci

En el *Butlletí Oficial de la Província de Castelló*  número 128, de 25 d'octubre de 2022, s'han publicat les bases comunes que regiran els processos selectius que convoque l'Ajuntament d'Almenara per a l'estabilització d'ocupació temporal en els termes derivats de l'oferta d'ocupació pública extraordinària per a l'estabilització de l'ocupació temporal de l'Ajuntament d'Almenara per a l'any 2022.

En el *Butlletí Oficial de la Província de Castelló*  número 154, de 24 de desembre de 2022, es troben publicades les bases específiques i convocatòria per a cobrir amb caràcter definitiu dos places de conserge, mitjançant el sistema de concurs, torn discapacitat, incloses en el procés extraordinari d'estabilització d'ocupació temporal derivada de la Llei 20/2021 (OOP extraordinària 2022), aprovades per Decret d'alcaldia 1085, de 20 de desembre de 2022, i en el *Butlletí Oficial de la Província de Castelló*  número 103, de 24 d'agost de 2024, es troba publicada la modificació d'aquestes aprovada per Decret d'Alcaldia 890, de 14 d'agost de 2024.

El termini de presentació de sol·licituds serà de deu dies hàbils a comptar de l'endemà de la publicació de l'extracte d'aquest anunci en el *Boletín Oficial del Estado*.

La relació provisional d'aspirants admesos i exclosos es publicarà en el *Butlletí Oficial de la Província de Castelló*.

Cosa que es publica als efectes oportuns.

  

Almenara, 4 de setembre de 2024

Estíbaliz Pérez Navarro

Alcaldessa presidenta
Diari Oficial de la Generalitat Valenciana


Sumari del DOGV 9918, del 20-08-2024 (2024/8551)

ANUNCI d'obertura del tràmit de consulta pública prèvia en relació amb la proposta de modificació del preàmbul, i dels articles 87, 92, 95, 96, 108, 109 i 110 de la Llei 6/2003, de ramaderia de la Comunitat Valenciana, per a la seua inclusió en l'avantprojecte de llei de mesures fiscals, de gestió administrativa i financera, i d'organització de la Generalitat per a l'exercici 2025. Expedient normatiu: LEYMED24/Exercici 2025/CAAGP.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9918

Data del DOGV
:   20-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8551

CVE
:   QOHC-H-0723-0842

Data del document
:   14-08-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Anunci

De conformitat amb el que disposen els articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia l'obertura de consulta pública prèvia en relació amb la proposta esmentada formulada per la Conselleria d'Agricultura, Ramaderia i Pesca per a la seua inclusió en l'avantprojecte de llei de mesures fiscals, de gestió administrativa i financera, i d'organització de la Generalitat per a l'exercici 2025:

Per Acord del Consell, en la sessió del dia 16 d'abril de 2024, ha sigut declarada la urgència en la tramitació de l'esmentat avantprojecte de llei de mesures, pel que fa als tràmits preceptius de consulta pública prèvia i audiència ciutadana, declaració extensiva a la tramitació que han de realitzar les diferents conselleries en l'elaboració de les seues propostes de modificació normativa a incorporar en l'avantprojecte, per la qual cosa s'anuncia l'obertura del tràmit de consulta pública prèvia per termini de 10 dies naturals, comptats a partir de l’endemà de la publicació del present anunci en el *Diari Oficial de la Generalitat Valenciana*, perquè els ciutadans, organitzacions i associacions i organitzacions interessades puguen accedir al document informatiu i presentar aportacions i opinions sobre la iniciativa proposada en el portal de participació de la Generalitat: [https://](https://gvaparticipa.gva.es/)[gvaparticipa.gva.es](https://gvaparticipa.gva.es/)

  

València, 14 d'agost de 2024

Miguel Barrachina Ros

Conseller d'Agricultura, Aigua, Ramaderia i Pesca
Diari Oficial de la Generalitat Valenciana


Sumari del DOGV 9888, del 09-07-2024 (2024/6373)

Anunci sobre les bases i la convocatòria per a cobrir la plaça de tècnic o tècnica d'administració general, mitjançant sistema de concurs oposició.
---------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6373


Organisme emissor
:   Ajuntament d'Almàssera

Tipus de document
:   Anunci

Anunci sobre les bases i la convocatòria per a cobrir la plaça de tècnic o tècnica d'administració general, mitjançant sistema de concurs oposició. [2024/6373]  
En el Butlletí Oficial de la Província de València número 92 de data 14 de maig de 2024, (correcció d'errors BOP 96, 20.05.2024 i BOP 120, 21.06.2024) s'ha publicat el text íntegre de les bases de la convocatòria per a la provisió en propietat d'una plaça de tècnic d'administració general, escala d'administració general, subescala tècnica, grup A, subgrup A1, pertanyent a la plantilla de personal funcionari de l'Ajuntament d'Almàssera, mitjançant el sistema de concurs oposició, pertanyent a l'oferta pública d'ocupació de l'exercici 2023, aprovada per Junta de Govern Local de data 15 de març de 2023 i publicada en el Butlletí Oficial de la Província número 72 de data 14 d'abril de 2023.  
  
El termini de presentació de sol·licituds serà de vint dies hàbils, comptats a partir del següent al d'esta publicació en el Boletín Oficial del Estado.  
El que es fa públic per a general coneixement i efectes.  
  
Almàssera, 26 de juny de 2024. L'alcalde: Emilio José Belencoso Rodrigo.
Diari Oficial de la Generalitat Valenciana


Sumari del DOGV 9784, del 08-02-2024 (2024/957)

CORRECCIÓ d'errades de la Resolució de 28 de setembre de 2023, de la Conselleria d'Hisenda, Economia i Administració Pública, per la qual es modifica la composició de l'òrgan tècnic de selecció de la convocatòria 40/23.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/957


Data del document
:   02-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Correcció d'errades

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

CORRECCIÓ d'errades de la Resolució de 28 de setembre de 2023, de la Conselleria d'Hisenda, Economia i Administració Pública, per la qual es modifica la composició de l'òrgan tècnic de selecció de la convocatòria 40/23. [2024/957]  
Publicada la Resolució de la Conselleria d'Hisenda, Economia i Administració Pública del 28 de setembre de 2023 (DOGV núm. 9696 de 03.10.2023) per la qual es modifica la composició de l'òrgan tècnic de selecció de la convocatòria 40/23, al cos tècnic de gestió de servicis socioculturals i a la comunitat, escala tècnica de gestió en Educació Infantil, B-06-01, s'ha detectat el següent error i es procedix a la seua correcció:  
  
En l'annex, on diu:  
“Secretaria: Fernando Blanco Pérez, personal funcionari de carrera del cos A2-01.”  
  
Ha de dir:   
“Secretaria: Fernando Blanco Puig, personal funcionari de carrera del cos A2-01.”  
  
València, 2 de febrer de 2024.- La consellera d'Hisenda, Economia i Administració Pública: Ruth María Merino Peña.
Diari Oficial de la Generalitat Valenciana


Sumari del DOGV 9795, del 23-02-2024 (2024/1549)

Correcció d'errades de la publicació en el DOGV número 9775, de 26 de gener de 2024, pel que fa a la convocatòria per procés d'estabilització, d'una plaça d'arquitecte o arquitecta.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9795

Data del DOGV
:   23-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1549


Data del document
:   19-02-2024

Organisme emissor
:   Ajuntament de Calp

Tipus de document
:   Correcció d'errades

Correcció d'errades

Correcció d'errades de la publicació en el DOGV número 9775, de 26 de gener de 2024, pel que fa a la convocatòria per procés d'estabilització, d'una plaça d'arquitecte o arquitecta. [2024/1549]  
En el Diari Oficial de la Generalitat Valenciana núm. 9775, de 26.01.2024, s'ha publicat l'anunci de la convocatòria, per procés d'estabilització, per a cobrir una plaça d'arquitecte o arquitecta per torn lliure, mitjançant el sistema de concurs. Este text presenta una errada, i  
  
On diu:  
«En el Butlletí Oficial de la Província d'Alacant núm. 9499, de data 28.12.2022, s'han publicat íntegrament les bases específiques i convocatòria del procés d'estabilització, per el sistema de concurs, de conformitat amb el que s'establix en la llei 20/2021, de 28 de desembre, de mesures urgents per a la reducció de la temporalitat en l'ocupació pública.»  
  
Ha de dir:  
«En el Butlletí Oficial de la Província d'Alacant núm. 8, de data 11.01.2024, s'han publicat íntegrament les bases específiques i convocatòria del procés d'estabilització, sistemàticament de concurs, de conformitat amb el que s'establix en la llei 20/2021, de 28 de desembre, de mesures urgents per a la reducció de la temporalitat en l'ocupació pública.»  
  
Calp, 19 de febrer de 2024.- La quarta tinenta d'alcaldessa, Francisca Solivelles Sendra.
Diari Oficial de la Generalitat Valenciana


Sumari del DOGV 9864, del 05-06-2024 (2024/4744)

Anunci de la fase de consultes, participació i informació pública de la proposta de Programa d'actuació aïllada per a l'edificació i urbanització simultània de les parcel·les 599 i 600 del polígon 1, en l'àmbit de la unitat d'execució del Pla general d'ordenació urbana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4744


Data del document
:   07-05-2024

Organisme emissor
:   Ajuntament de Benasau

Tipus de document
:   Anunci

Descriptors 

:   * pla d'urbanisme
    * administració local

Anunci de la fase de consultes, participació i informació pública de la proposta de Programa d'actuació aïllada per a l'edificació i urbanització simultània de les parcel·les 599 i 600 del polígon 1, en l'àmbit de la unitat d'execució del Pla general d'ordenació urbana. [2024/4744]  
El Ple de l'Ajuntament de Benasau, en sessió celebrada el dia 25 de març de 2024, va adoptar acord relatiu a sotmetiment a la fase de consultes, participació i informació pública, de la proposta de Programa d'actuació aïllada per a l'edificació i urbanització simultània de les parcel·les 599 i 600 del polígon 1, en l'àmbit de la UE 0.1 del Pla general d'ordenació urbana de Benasau, presentada per Meetpack Julex Desing, SL, per un termini de 45 dies, mitjançant la publicació en premsa escrita de gran difusió, en el Diari Oficial de la Generalitat Valenciana, en el tauler d'edictes de l'Ajuntament i en el Portal de Transparència de la seu electrònica de l'Ajuntament de Benasau, https://benasau.sedelectronica.es/transparency/535ed98c-f963-48f5-81ad- 33787b74fb37/ Programa d'actuació aïllada per a l'edificació i urbanització simultània de les parcel·les 599, 600 del polígon 1 en l'àmbit de la UE-0.1., Benasau (Alacant), a fi que, durant aquest termini, les persones interessades puguen consultar l'expedient, formular les al·legacions i aportar els documents que s'estimen oportuns.  
  
Durant aquest termini, també podrà ser examinat per qualsevol persona interessada a l'Ajuntament de Benasau, en dies laborables, en horari de matins (09.00 h-14.00 h, cita prèvia), en c/Major, núm. 40, 03284 Benasau.  
  
Benasau, 7 de maig de 2024.- L'alcalde: Raúl Dalmau Aliaga.